Publication: Magyar Közlöny
Issue: MK-2004-204 (Year: 2004, Number: 204)
Era: 2004-2010
Section: 8. számú melléklet a 383/2004. (XII. 29.) Korm. rendelethez
Paragraph Index: 1037

h) A 4. pont d) alpontja a következõ szövegrésszel egészül ki: „Az egyéb rövid lejáratú kötelezettségek között elkülönítetten kell nyilvántartani a váltótartozás miatti kötelezettségeket, a munkavállalókkal szembeni különféle kötelezettségeket, a költségvetéssel szembeni kötelezettségeket (társadalombiztosítási, adó-, egyéb jogszabályban meghatározott kötelezettséget), iparûzési adó feltöltés miatti kötelezettségeket, a helyi adó túlfizetése miatti kötelezettségeket, a támogatási program elõlege miatti kötelezettségeket, a szabálytalan kifizetések miatti kötelezettségeket, valamint a garancia- és kezességvállalásból származó kötelezettségeket. Költségvetéssel szembeni kötelezettségként az államháztartás szervezetei csak olyan (be)fizetési kötelezettségeket mutathatnak ki, amelyeknek az esedékességi ideje a tárgyév végéig lejárt. Nem mutatható ki költségvetéssel szembeni kötelezettségként a központi költségvetésbõl kapott állami hozzájárulások, támogatások év végi elszámolása során a pénzmaradvány-, az elõirányzatmaradvány-kimutatásban a korrekciós tételek között kimutatott visszafizetési kötelezettség. A nettó finanszírozás körébe tartozó államháztartás szervezetei ugyancsak nem mutathatnak ki adóhatóssággal szembeni (szja, tb-járulék, munkaadói, munkavállalói járulék stb.) kötelezettségeket, és nem vehetõ fel munkavállalókkal szembeni kötelezettségként a mérlegbe a december hónapra járó, de a következõ költségvetési évben esedékes személyi juttatás összege sem. Amennyiben az államháztartás szervezete támogatási program elõlegében részesült, azt felhasználta, de a finan- 2004/204. szám 2004/204. szám szírozásban résztvevõ államháztartás szervezete ezeket még nem ismerte el jogszerû (szabályszerû, szerzõdés szerinti) felhasználásnak, addig ezeket a kötelezettségeket támogatási program elõlege miatti kötelezettségekként kell nyilvántartásba vennie. Amennyiben az EU támogatásban részesült államháztartás szervezetére a finanszírozásban részt vevõ szervezet túlfizetést, illetve jogtalan igénybevételt állapított meg, akkor annak pénzügyi rendezéséig köteles azt egyéb rövid lejáratú kötelezettségei között kimutatni, mint szabálytalan kifizetések miatti kötelezettségeket. Garancia- és kezességvállalásból származó kötelezettségeket az államháztartás szervezete csak akkor mutathat ki, ha azt az eredeti adós nem teljesítette és a hitelezõ, a szerzõdéses partner a fennálló tartozás kiegyenlítésére irányuló igényét az államháztartás szervezete (mint garanciaés kezességvállaló) felé benyújtotta, de az így átvállalt kötelezettséget az államháztartás szervezete még pénzügyileg nem rendezte. Az államháztartás szervezete nem szerepeltetheti garancia- és kezességvállalásból származó kötelezettségei között a kezességvállaláskor, illetve a garanciavállaláskor keletkezõ kötelezettségét, amíg a szerzõdéses partner írásos felszólítással nem él a fizetési kötelezettség eredeti adós helyetti rendezése érdekében, ezt mint függõ kötelezettséget csak a 0. számlaosztályban veheti nyilvántartásba.”

Source: https://magyarkozlony.hu/hivatalos-lapok/40fdb4daa7d070337de631d1f8a1c2de882e56f6/dokumentumok/a7be1c98961a6f53deaa3f3d755fc836d85a58aa/letoltes